- REVELESEN
- ←
- 4
- →

4
Luusou no Opo Loxotolo
1 * Pal 1:1, 10Anu mulosilo vaivaikala ne mukalu xe eni emalei, la emaisou aitenga vile mukisi no opo loxotolo. La eni elomusou itema xolinu loxo xoolau e muvikalaleli tei muvikala aloxo ꞌo, “Natelo mo alosienixu mii maꞌia ane uxali manina iliꞌi no vaivaikala ane elosine.” 2 * Ais 6:1Eni elomusou vaivaikala ne mukalusi ka Uleenu Tavuna muꞌanaꞌana noxilo, la emaisou itema vile uxoxolu no luu no opo loxotolo. 3 * Ese 1:28La vasimolu ne kaukavuxu loxo lavoꞌo vevesinu xe lauolauoinu. Xe muloxu leleꞌe kaukavuxu vevesinu muxixaonu luu ne. 4 * Pal 3:18Mo no anu luu itemaxu vile mo tamiꞌa ne ta tatila itemaxu vile mo tamiꞌa a mixolu mixixaonu ne la ta tatila itemaxu vile mo tamiꞌa ixoxolu no anu. Mo aneꞌi mitokolomo no anu tokolomo kea xe mitaanu kisivalu miꞌoxo no anu xoulu. 5 * Ese 1:13; Sek 4:2; Pal 1:4; 8:5; 11:19; 16:18Ia no luu ane no nixi, la leleꞌe ulamilami xe upaupau la luluxu uvalivalixumu. Xe no talaxu, la telu muxatele tamei ukaakaa. Anu ta ulee noxou Lataua muxatele tamei. 6 * Ese 1:5-10, 22; 10:14Mo no talaxu, la emaisou mii vile loxo laxalasi toxoxaꞌa loxo luaki mulamilami. Mo no nixi no luu ne, la eni emaisiꞌa ta mii tamiꞌa mitulu mixixaonu luu ne. Ia aneꞌi ta mitema, ne ieꞌi tavuꞌalo misevile mutaasou vasimeꞌa, iliꞌi xe uꞌuli. 7 Vile noxiꞌa ne, anu iou loxo laeoni. Tameisou ne, iou loxo bulumakau mulu. Tatalusou ne iou loxo itema xe tamiꞌasou ne, iou loxo nenusuluvi uvavava teitexi. 8 * Ais 6:2-3; Ese 1:18; 10:12Ta mii tamiꞌa ne, aneꞌi vilevilesi vivisiꞌa muxatele vile, mo ieꞌi tavuꞌalo mutaataasou mukalusi, mo mutaasou vivisiꞌa laalaaxu kalumo. Ia no aso xe no ꞌolovoxo, la aneꞌi imaꞌilasou ivikala aloxo ꞌo uasi. Ivikala lexe,
“Lataua malemalenga mo malemalenga mo malemalenga.
Anu Tila mo xaviinu musuku misevile.
Anu muxolu tei mo vaimomo ꞌo xe iliꞌi la ulivu uneꞌe.”
9 No mine ta mii ne iꞌitinu ualasou mo itaxaanu xe ilemo laixe noxou anu ane muxolu no luu mo umauli no voxovoxo utotomu mo kaluxu uasi, 10 * Pal 19:4la ta tatila itemaxu vile mo tamiꞌa italoxo uluꞌelai no talaxu itema e uxolu no luu sou ilotu noxou ane umauli no voxovoxo utotomu mo kaluxu uasi. Aneꞌi miluvusou kisivaluiꞌa mo mimulaxu no talaxu, la mivikala aloxo ꞌo.
11 “Nini Tilasixe xe Lataua noxixe,
nini umomomo sou iꞌitinu ualasine mo itaxaneni,
xe iꞌosasine sou xavi noxine. Xo nini nekoinu mimii latala mukalusi
mo no anu masaxa noxine la aneꞌi mixali mo mixolu.”

- REVELESEN
- ←
- 4
- →

*4:1: Pal 1:1, 10

*4:2: Ais 6:1

*4:3: Ese 1:28

*4:4: Pal 3:18

*4:5: Ese 1:13; Sek 4:2; Pal 1:4; 8:5; 11:19; 16:18

*4:6: Ese 1:5-10, 22; 10:14

*4:8: Ais 6:2-3; Ese 1:18; 10:12

*4:10: Pal 19:4

© 2009 The Bible Society of Papua New Guinea